Pentagon smanjuje kopnenu vojsku
Obamina administracija saopštila je detalje velikih budžetskih rezova u domenu odbrane. Cilj je pokretnija, manje glomazna vojska.
Smanjenje obima posle ratovanja... Američka kopnena vojska i marinski korpus trebalo bi da pretrpe veliko smanjenje troškova prema planu koji je izneo američki sekretar za odbranu , a čiji je cilj da se, u narednih pet godina, uštedi 259 milijardi dolara. Uz smanjenje kopnenih trupa za desetine hiljada vojnika, američka vojska takodje će usporiti nabavku borbenih aviona nove generacije F-35, i zatvoriti izvestan broj baza. Medjutim, novi budžet predvidja veća izdvajanja u sferama ciljanog ratovanja, bespilotnih sistema u vazduhoplovstvu, i snaga za specijalne operacije, kao što su one koje su prošle godine ubile Osamu bin Ladena. Prema novoj strategiji američka pažnja se okreće ka Pacifiku i mogućim pretnjama Kine u usponu, i nuklearne Severne Koreje, dok se i dalje motri na Bliski istok. Sadašnji prioritet je izgradnja pomorskih i vazduhoplovnih kapaciteta. “, objašnjava Paneta. Analitičar  iz Centra za novu američku bezbednost u Vašingtonu kaže da je cilj administracije da se smanji broj kopnenih trupa, koji je narastao u ratovima posle 11. septembra. Takve pretnje mogle bi da poteknu iz Irana, ili drugih žarišta na Bliskom istoku gde će američke snage održati svoje prisustvo posle povlačenja iz Iraka i Avganstana. Budžet Pentagona biće pažljivo analiziran u izbornoj godini, kada Obamini protivnici optužuju njegovu administraciju za slabljenje vojske, dok drugi postavljaju pitanje zbog čega Amerika smanjuje broj svojih vojnika dok još traje kopneni rat u Avganistanu.